Folketing
2001-01-31

Den første del af spørgsmålet har vi sådan set været inde på under det forudgående spørgsmål, så jeg skal alene berøre den del af det, der har med sagsbehandlingstiden at gøre. Det var sådan, at indenrigsministeren under forespørgselsdebatten den 23. november pegede på nedsættelsen af en særlig specialgruppe, der skulle behandle de her sager med det formål at få det gjort hurtigt. Nu er der gået noget tid siden den 23. november, og derfor mener jeg, det er relevant, at ministeren oplyser om, hvordan det så rent faktisk går med sagsbehandlingstiden i de her særlige typer sager, hvor vi har med kriminelle asylsøgere at gøre.